pre-gr.R - gr.7
Die Laerskool Simon van der Stel in Wynberg is die enigste oorblywende Afrikaansmediumskool in die suidelike voorstede van Kaapstad (naas Laerskool Paul Greyling in Vishoek), en het in 2010 183 leerders van gr. 1 tot gr. 7 en 19 in die twee voorskoolse grade gehad. Aan die einde van daardie jaar het die skool meer as 40 gr. 7's afgestaan, die laaste keer dat 'n graad uit twee klasse bestaan het. Laat 'n mense die 2010-gr. 7-klas buite rekening, was daar tot 2012 'n toename van gemiddeld een leerder per graad, sodat die skool aan die begin van 2012 met 171 leerders van gr. 1 tot gr. 7 kon spog en 198 met die voorskoolse klasse ingereken. Teen Julie daardie jaar het dit toegeneem tot 171 in die graadklasse en 29 in die voorgraad-klasse vir 'n totaal van 200.
Huidige perseel [wysig]
Na vele onderhandelinge is in 1933 besluit om 'n nuwe skoolgebou op te rig teen £700. Dit het bestaan uit ses klaskamers, 'n houtwerkkamer, pakkamer, kantoor en afsonderlike kleedkamers vir seuns en meisies. Die seuns en meisies het afsonderlike ingange gekry en dit is in reliëf aangeteken - "Jongetjies en Meisies".
In 2010 het die skool sy tagtigste bestaansjaar met 'n verskeidenheidskonsert (in September) en 'n reünie (in November) gevier.
Onder leiding van mnr. Eugene Käsner, wat sedert 1997 aan die hoof van die personeel van sowat tien staan, het die beheerliggaam en onderwysers se vasberadenheid toegeneem om as eentalige Afrikaanse skool voort te bestaan. Met ingang 2011 was Simon van der Stel dan ook die enigste voormalige Model C-skool tussen Pinelands in die noorde en Muizenberg in die suide wat 'n Afrikaanse gr. 1-klas het, ná die Afrikaanse leerders in Zwaanswyk Akademie se grondslagfase tot net 16 gedaal het en dié skool in 2010 besluit het om Afrikaans met ingang 2011 in die eerste drie grade af te skaf. Laerskool Groote Schuur het Afrikaanse onderrig reeds in 2009 in alle grade beëindig. Sowat 60 oudleerders van Simon van der Stel haal elke skooldag om 07:00 'n bus Tamboerskloof toe waar hulle hul skoolloopbaan aan die Hoërskool Jan van Riebeeck voortsit omdat die laerskool reeds sedert omstreeks 2005 nie meer as voederskool vir Hoërskool Voortrekker, wat parallelmediumonderrig ingevoer het, optree nie.
Skool se amptelike webwerf
Rapport berig oor skool se voortbestaan.
Ontsluit van "http://af.wikipedia.org/w/index.php?title=Laerskool_Simon_van_der_Stel&oldid=1154521"	Kategorie: Skole in die Wes-Kaap	Navigasie-keuseskerm
Die bladsy is laas op 30 Maart 2013 om 14:28 bygewerk.